ดับเบิลยูดับเบิลยูอี
บริษัท ดับเบิลยูดับเบิลยูอี หรือที่รู้จักกันโดยชื่ออย่างเป็นทางการของ บริษัท เวิลด์ เรสต์ลิง เอ็นเตอร์เทนเมนต์ (ชื่อทางการค้า WWE lnc. )เป็นบริษัทจำกัดมหาชนที่ทำธุรกิจเกี่ยวกับกีฬาเพื่อความบันเทิง โดยที่มีธุรกิจหลักอยู่ที่การเป็นสมาคมมวยปล้ำอาชีพ โดยมีผู้ชมในสหรัฐอเมริกา 13 ล้านคนต่อสัปดาห์ และมีรายการมวยปล้ำที่ออกอากาศไปใน 160 ประเทศ โดยมีโชว์ 2 แบรนด์สำคัญ คือ รอว์และสแมคดาวน์
การคัดพลดับเบิลยูดับเบิลยูอี พ.ศ. 2554
การคัดพลดับเบิลยูดับเบิลยูอี พ.ศ. 2554 เป็นการคัดพล (draft) ของรายการดับเบิลยูดับเบิลยูอี เพื่อแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และ สแมคดาวน์ และเป็นการเพิ่มเติมอรรถรสใหม่ ๆ ให้กับรายการแต่ละค่ายนั้น โดยครั้งนี้ถูกจัดขึ้นในศึกรอว์เมื่อวันที่ 25 เมษายน ค.ศ. 2011 ทางช่อง ยูเอสเอ เน็ตเวิร์ค ที่สนาม RBC Center Raleigh, North Carolina ส่วนการดราฟท์เพิ่มเติมทาง WWE จะประกาศทางเว็บไซต์ WWE.com โดยจะเริ่มการดราฟท์ตั้งแต่เวลา 24.00 น. ตามเวลาในสหรัฐอเมริกา